Kertomus Eurojust-yksikön tilinpäätöksestä varainhoitovuodelta 2002 sekä Eurojust-yksikön vastaukset



Virallinen lehti nro C 319 , 30/12/2003 s. 0042 - 0046



Kertomus Eurojust-yksikön tilinpäätöksestä varainhoitovuodelta 2002 sekä Eurojust-yksikön vastaukset (2003/C 319/07) SISÄLLYS >TAULUKON PAIKKA> TILINTARKASTUSTUOMIOISTUIMEN TARKASTUSKERTOMUS 1. Tämä kertomus annetaan Euroopan parlamentille ja neuvostolle neuvoston päätöksen 2002/187/YOS(1) 36 artiklan mukaisesti. 2. Tilintarkastustuomioistuin on tarkastanut Eurojust-yksikön tilinpäätöksen sen ensimmäiseltä, 31. joulukuuta 2002 päättyneeltä varainhoitovuodelta. Helmikuun 28 päivänä 2002 tehdyn neuvoston päätöksen 2002/187/YOS 36 artiklan säännösten mukaisesti talousarvion toteuttamisesta on vastannut hallinnollinen johtaja. Hänen vastuualueeseensa kuuluu tilinpäätöksen laatiminen ja esittäminen(2) neuvoston päätöksen 37 artiklassa määrättyjen varainhoitoa koskevien sisäisten sääntöjen mukaisesti. Tilintarkastustuomioistuimen on tarkastettava nämä tilit Euroopan yhteisön perustamissopimuksen 248 artiklan nojalla. 3. Tilintarkastustuomioistuin on toimittanut tarkastuksensa tarkastusperiaatteidensa ja -standardiensa mukaisesti. Niissä sovelletaan yleisesti hyväksyttyjä kansainvälisiä tarkastusstandardeja yhteisön näkökulmasta. Tilintarkastustuomioistuin on tarkastanut kirjanpitoaineiston ja soveltanut muita tarpeellisiksi katsomiaan tarkastusmenetelmiä. Tilintarkastustuomioistuin sai tarkastuksen avulla riittävän perustan jäljempänä esitettyä kantaa varten. 4. Tilintarkastustuomioistuin sai tarkastuksen perusteella riittävän varmuuden siitä, että 31. joulukuuta 2002 päättyneen varainhoitovuoden tilinpäätös on luotettava ja tilien perustana olevat toimet ovat kaiken kaikkiaan lailliset ja asianmukaiset. 5. Eurojust-yksikkö perustettiin neuvoston päätöksellä 2002/187/YOS. Tämä unionin elin aloitti toimintansa vuoden 2002 lopulla, ja sen tarkoituksena on tehostaa vakavan järjestäytyneen rikollisuuden torjuntaa. Eurojust-yksikön tavoitteena on parantaa sellaisten tutkinta- ja syytetoimien koordinointia, jotka ulottuvat usean jäsenvaltion ja jopa yhteisön ulkopuolisten valtioiden alueelle. Eurojust-yksikön toiminta rahoitetaan Euroopan unionin yleisestä talousarviosta lukuun ottamatta kansallisten jäsenten ja heidän avustajiensa palkkoja ja palkkioita, joista vastaavat heidän kotijäsenvaltionsa. 6. Varainhoitovuotta 2002 koskevan talousarvion toteuttamista kuvataan taulukossa 1, ja Eurojust-yksikön varainhoitovuotta 2002 koskevassa toimintakertomuksessaan julkaisemista tulostilistä ja taseesta esitetään yhteenveto taulukoissa 2 ja 3. Tilintarkastustuomioistuin on hyväksynyt tämän kertomuksen Luxemburgissa 15. ja 16. lokakuuta 2003 pitämässään kokouksessa. Tilintarkastustuomioistuimen puolesta Juan Manuel Fabra Vallés presidentti (1) Eurojust-yksikön perustamisesta 28 päivänä helmikuuta 2002 tehty päätös (EYVL L 63, 6.3.2002, s. 1). (2) Yksikön kaikkien tulojen ja menojen lopulliset tilit varainhoitovuodelta 2002 laadittiin 9. syyskuuta 2003 ja toimitettiin parlamentille, komissiolle ja tilintarkastustuomioistuimelle 36 artiklan 1 kohdan mukaisesti. Tilintarkastustuomioistuin sai nämä tilit 10. syyskuuta 2003. Tilinpäätöksen lyhennetty versio esitetään tämän kertomuksen liitteenä olevissa taulukoissa. Taulukko 1 Eurojust-yksikkö - Talousarvion toteuttaminen varainhoitovuonna 2002Lähde: Eurojust-yksiköltä saadut tiedot - Taulukoissa annetaan yhteenveto Eurojust-yksikön omaan tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Taulukko 2 Eurojust-yksikkö - Tulostili varainhoitovuodelta 2002 >TAULUKON PAIKKA> Lähde: Eurojust-yksiköltä saadut tiedot - Taulukoissa annetaan yhteenveto Eurojust-yksikön omaan tilinpäätökseen sisältyvistä tiedoista. Taulukko 3 Eurojust-yksikkö - Tase 31. joulukuuta 2002Lähde: Eurojust-yksiköltä saadut tiedot - Taulukoissa annetaan yhteenveto Eurojust-yksikön omaan tilinpäätökseen sisältyvistä tiedoista. >TAULUKON PAIKKA> >TAULUKON PAIKKA> Eurojust-yksikön vastaukset Eurojust panee tyytyväisenä merkille tilintarkastustuomioistuimen loppupäätelmän Eurojustin varainhoitovuoden 2002 tilinpäätöksestä, jonka mukaan vuotuiset tilit ovat luotettavat ja niiden perustana olevat toimet ovat kaiken kaikkiaan lailliset ja asianmukaiset.